b'\n_START_ARTICLE_\nCostin Cazaban\n_START_SECTION_\nVia\xc8\x9ba\n_START_PARAGRAPH_\nA fost fiul actorilor Jules Cazaban \xc8\x99i Irina N\xc4\x83dejde._NEWLINE_Absolvent al Conservatorului Na\xc8\x9bional Superior de Muzic\xc4\x83 din Bucure\xc8\x99ti. Critic muzical \xc8\x99i compozitor de muzic\xc4\x83 spectral\xc4\x83 (http://fr.wikipedia.org/wiki/Musique_spectrale). Profesor de armonie \xc8\x99i scriitur\xc4\x83 la Conservatorul George Enescu din Bucure\xc8\x99ti (1971-1983), bursier DAAD (1974-75, Germania), participant la cursurile de var\xc4\x83 de la Darmstadt (1982-1983), laureat cu premiile I \xc8\x99i II la concursurile de compozi\xc8\x9bie ICONS (Torino, 1987). \xc3\x8en 1983 s-a stabilit la Paris. Doctor al Universit\xc4\x83\xc8\x9bii Paris I Panth\xc3\xa9on-Sorbonne, cu teza Temps musical / Espace musical comme fonctions logiques (1994), \xc3\xaen care elaboreaz\xc4\x83 un sistem de compozi\xc8\x9bie \xc8\x99i analiz\xc4\x83 muzical\xc4\x83 bazat pe logica lui \xc8\x98tefan Lupa\xc8\x99cu. Profesor la  Universit\xc4\x83\xc8\x9bile Paris I, Paris III \xc8\x99i Paris IV si Lyon II. Compozi\xc8\x9biile sale au fost interpretate \xc3\xaen Fran\xc8\x9ba, Italia, Spania, Marea Britanie, Statele Unite, Olanda, Germania \xc8\x99i Rom\xc3\xa2nia. A participat asiduu la conferin\xc8\x9be \xc8\x99i congrese de specialitate. A fost membru al Centrului Interna\xc8\x9bional de Cercet\xc4\x83ri \xc8\x99i Studii Transdisciplinare (CIRET) \xc8\x99i al SACEM (din 1981). A publicat peste 3.000 studii \xc8\x99i articole de muzicologie \xc8\x99i critic\xc4\x83 muzical\xc4\x83 \xc3\xaen \xe2\x80\x9cLe Monde\xe2\x80\x9d, \xe2\x80\x9cLe Monde de la Musique\xe2\x80\x9d, \xe2\x80\x9cLa Revue Musicale\xe2\x80\x9d, \xe2\x80\x9cSilence\xe2\x80\x9d \xc8\x99i a fost corespondent al Radio France International. Costin Cazaban a fost c\xc4\x83s\xc4\x83torit cu violonista Diana Cazaban (n\xc4\x83scut\xc4\x83 Josan) \xc8\x99i este socrul istoricului religiilor Bogdan T\xc4\x83taru-Cazaban. _NEWLINE_Pe 28 octombrie 2017, asocia\xc8\x9bia Memorie \xc8\x99i Speran\xc8\x9b\xc4\x83 l-a comemorat pe Costin Cazaban \xc3\xaen saloanele Uniunii Compozitorilor din Bucure\xc8\x99ti, \xc3\xaen prezen\xc8\x9ba a numero\xc8\x99i muzicologi \xc8\x99i critici.\xc2\xa0'